b'\n_START_ARTICLE_\n\xc5\xa0tevilka EC\n_START_PARAGRAPH_\n\xc5\xa0tevilka EC (iz angle\xc5\xa1\xc4\x8dine Enzyme Commission number) je numeri\xc4\x8dna klasifikacijska shema za encime, osnovana na vrsti kemi\xc4\x8dne reakcije, ki jo katalizirajo. Natan\xc4\x8dneje povedano EC \xc5\xa1tevilka ne razvr\xc5\xa1\xc4\x8da samih encimov, pa\xc4\x8d pa encimsko katalizirane reakcije. \xc4\x8ce razli\xc4\x8dni encimi (npr. iz razli\xc4\x8dnih organizmov) katalizirajo isto reakcijo, imajo vsi enotno EC \xc5\xa1tevilko._NEWLINE_Osnovna shema je bila razvita leta 1955 med Mednarodnim kongresom biokemije v Bruslju, prva javna verzija pa je bila objavljena leta 1961.'